section_heading: Ekshumacije
paragraph_text: Dana 22. rujna 1909. monsinjor Gauthey je u pratnji članova Crkvenog suda ušao u glavnu kapelicu Samostana s tri svjedoka: Majkom Generalicom Kongregacije, dvojicom liječnika, dvojicom zidara, dvojicom stolara i gradonačelnikom. Nakon ulaska u grob i otklanjanja lijesa, pronađeno je očuvano tijelo sv. Bernardice. Nakon pregleda kirurga i liječnika, ustanovljeno je da medicina nema odgovora na pojavu savršeno očuvanoga tijela i poslije trideset godina od smrti. Druga ekshumacija tijela dogodila se 3. travnja 1919. godine, a treća 18. travnja 1925. Izjave liječnika bile su i tada jednake kao i prilikom prve ekshumacije. Danas se tijelo nalazi u samostanskoj kapeli u Neversu, u staklenom lijesu.